CELEX: 32015R0805
Language: lv
Date: 2015-05-19 00:00:00
Title: Komisijas Īstenošanas regula (ES) 2015/805 (2015. gada 19. maijs) par atsevišķu preču klasifikāciju kombinētajā nomenklatūrā

23.5.2015   
            
            
               LV
            
            
               Eiropas Savienības Oficiālais Vēstnesis
            
            
               L 128/10
            
         KOMISIJAS ĪSTENOŠANAS REGULA (ES) 2015/805
   (2015. gada 19. maijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstoši 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 19. maijā
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ĢD ģenerāldirektors
         
         Heinz ZOUREK
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Elektronisks instruments (tā sauktais “ātruma žiroskops”), kas sver 35 g un ietver ne vairāk kā trīs leņķiskā ātruma sensorus, korpusā, kura izmēri ir 24 × 24 × 28 mm. Korpusā ir arī temperatūras sensors un dažādi elektroniskie komponenti, un tas ir aprīkots ar kabeli.
                  Instruments uztver leņķisko ātrumu diapazonā, kas ir aptuveni 50–1 200  °/s (grādi sekundē), un ar elektroniskajiem komponentiem izdod elektrisku izejas signālu, kurš ir proporcionāls konstatētajām vērtībām. Signālu neparāda uz instrumenta, bet pārraida uz citu, ar kabeli savienotu aparātu.
                  Temperatūras sensors sniedz informāciju, kas vajadzīga, lai kompensētu iespējamās izejas signāla novirzes, ko rada temperatūras izmaiņas.
                  Šis instruments ir paredzēts tam, lai dažādiem aparātiem, piemēram, vēja turbīnām, dzinējiem vai rūpniecības iekārtām, dotu instrukcijas par pareizo darba pozīciju.
               
               
                  9031 80 38 
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 90. nodaļas 3. piezīmi un KN kodu 9031 , 9031 80  un 9031 80 38  formulējumu.
                  Tā kā instrumentam ir gan leņķiskā ātruma sensori, gan temperatūras sensors, tas ir kombinēta iekārta, kas savienota vienā agregātā, 90. nodaļas 3. piezīmes (XVI iedaļas 3. piezīmes) nozīmē. Tā kā temperatūras sensoru galvenokārt izmanto, lai sniegtu informāciju, kas vajadzīga izvades signāla kompensēšanai, instrumenta galveno funkciju pilda leņķiskā ātruma sensori.
                  Tā kā šo instrumentu neizmanto navigācijai, nav iespējama klasificēšana pozīcijā 9014  pie navigācijas instrumentiem vai to daļām un piederumiem.
                  Kaut arī instruments uztver grādu skaitu sekundē, tas nelīdzinās pozīcijas 9029  spidometriem, jo konstatētās vērtības nenorāda uz instrumenta, bet elektriska signāla veidā pārraida uz citu aparātu.
                  Tāpēc izstrādājums klasificējams ar KN kodu 9031 80 38  pie citādām elektroniskajām mērīšanas vai kontroles ierīcēm, palīgierīcēm un iekārtām, kas citur 90. nodaļā nav klasificētas.